Blaze7451/Wiki-th-20250601 huggingface dataset:
การเรียกชื่อสารเคมีตามระบบไอยูแพ็ก

การเรียกชื่อสารเคมีตามระบบไอยูแพ็ก (IUPAC nomenclature) เป็นระบบการตั้งชื่อสารประกอบเคมีและการอธิบายข้อมูลทางเคมีทั่วไป ระบบนี้ได้รับการพัฒนาและดูแลรักษาโดยสหภาพเคมีบริสุทธิ์และเคมีประยุกต์ระหว่างประเทศ (International Union of Pure and Applied Chemistry) หรือไอยูแพ็ก (IUPAC)
กฎเกณฑ์ในการตั้งชื่อสารประกอบอินทรีย์และอนินทรีย์เคมีมีรายละเอียดเป็นเอกสาร 2 ชุดคือ- Blue Book - Red Book
และเอกสารชุดที่ 3 คือGreen Book มีเนื้อหาแนะนำการใช้สัญลักษณ์สำหรับ ปริมาณทางกายภาพ (ร่วมกับ IUPAP), 
และเอกสารชุดที่สี่คือ Gold Book ประกอบด้วยคำจำกัดความจำนวนมากมายที่เป็นศัพท์ทางเทคนิคในวิชาเคมี และคล้ายกันในวิชาชีวเคมี (ร่วมกับ IUBMB), วิชาเคมีวิเคราะห์ และแมโครโมเลกุลเคมี 

**ดูเพิ่ม**
 INN- BAN- USAN

**อ้างอิง**

**แหล่งข้อมูลอื่น**
  IUPAC Provisional Recommendations for the Nomenclature of Inorganic Chemistry (2004) (online draft of an updated version of the "Red Book")-  IUPAC Nomenclature of Organic Chemistry date=2011-06-08  (online version of the "Blue Book")-  IUPAC Recommendations on Organic & Biochemical Nomenclature, Symbols, Terminology, etc. (includes IUBMB Recommendations for biochemistry)-  IUPAC Abbreviated list of quantities, units and symbols in physical chemistry (online version of the "Green Book")-  IUPAC Compendium of Chemical Terminology (online version of the "Gold Book", from IUPAC)-  IUPAC Compendium of Chemical Terminology (online version of the "Gold Book", from the RSC, allows free text searching)
หมวดหมู่:ระบบการเรียกชื่อสารเคมี
หมวดหมู่:เคมี
ภูเขา

เทือกเขาหิมาลัย
ภูเขา เป็นลักษณะของพื้นโลกที่มีความสูงกว่าพื้นที่บริเวณโดยรอบ
ภูเขา ทิวเขา หรือเทือกเขาหมายถึง ลักษณะภูมิประเทศ ที่มีความสูงตั้งแต่ 600 เมตรขึ้นไปจากพื้นที่บริเวณรอบ ซึ่งมีลักษณะคล้ายกับเนินเขา แต่ว่าเนินเขานั้น จะมีพื้นที่สูงจากบริเวณรอบ ๆ ประมาณ 150 แต่ไม่เกิน 600 เมตร ภูเขาสามารถแบ่ง เป็นประเภทต่างๆ  ดังนี้- ภูเขาโก่งตัว เกิดจากการบีบอัดตัวของหินหนืด ในแนวขนาน- ภูเขาเลื่อนตัวหรือหักตัว เกิดจากการเลื่อนของหินทำให้มีการยกตัวและการทรุดตัวเกิดเป็นภูเขา- ภูเขาโดม เกิดจากการที่หินหนืดดันตัว แต่ว่ายังไม่ทันพ้นพื้นผิวของโลก ก็เย็นตัวก่อน- ภูเขาไฟ เกิดจากการที่หินละลาย ก่อตัวและทับถมกัน

**= ความสูงของภูเขา =**
ความสูงของภูเขาโดยทั่วไปจะวัดโดยความสูงที่ระดับเหนือน้ำทะเล เช่น เทือกเขาหิมาลัย โดยเฉลี่ยมีความสูงอยู่ที่ระดับ 5 กิโลเมตรเหนือระดับน้ำทะเล ยอดเขาเอเวอเรสต์บนเทือกเขาหิมาลัย และเป็นยอดเขาที่สูงที่สุดในโลก สูงจากระดับน้ำทะเลราวๆ 8.8 กิโลเมตร (8,844 เมตร) ดอยอินทนนท์ซึ่งเป็นยอดเขาที่สูงที่สุดของไทย มีความสูงจากระดับน้ำทะเลที่ 2,565 เมตร

**ทิวเขาและภูเขาที่สำคัญของไทย**
 ทิวเขาถนนธงชัย
**ทิวเขาอินทนนท์
*** ดอยอินทนนท์- ทิวเขาแดนลาว
** ดอยผ้าห่มปก- ทิวเขาขุนตาน- ทิวเขาผีปันน้ำ
** ทิวเขาผีปันน้ำตะวันตก
** ทิวเขาผีปันน้ำตะวันออก- ทิวเขาหลวงพระบาง
** ภูสอยดาว
** ดอยภูคา
** ภูเข้
** ดอยภูแว
** ดอยดงหญ้าหวาย- ทิวเขาสันกำแพง- ทิวเขาพนมดงรัก- ทิวเขาภูพาน- ทิวเขาเพชรบูรณ์- ทิวเขาตะนาวศรี
** ทิวเขาสันกาลาคีรี
** ทิวเขาภูเก็ต
** ทิวเขานครศรีธรรมราช

**เทือกเขาและภูเขาที่สำคัญของโลก**
 เทือกเขาหิมาลัย- เทือกเขาร็อกกี- เทือกเขาแอลป์- เทือกเขาแอนดีส- เทือกเขาฮินดูกูช- เทือกเขาแอตลาส- เทือกเขาโอลิมปัส

**ดูเพิ่ม**
 รายชื่อภูเขาที่สูงที่สุด- เซเวนซัมมิตส์- ภูเขาแปดพันเมตร

หมวดหมู่:คำศัพท์ภูมิศาสตร์
ขั้วโลกใต้

ไฟล์:Pole-south.gif|thumb|upright=1.4|ordered list |ขั้วโลกใต้ทางภูมิศาสตร์ |ขั้วโลกใต้แม่เหล็ก (2007) |ขั้วโลกใต้สนามแม่เหล็ก (2005) |ขั้วโลกใต้ที่ไกลที่สุด
ไฟล์:Antarctica 6400px from Blue Marble.jpg|thumb|upright=1.4|ภาพขั้วโลกใต้ของนาซาในปีค.ศ.2005.
ขั้วโลกใต้ (South Pole) เป็นจุดที่อยู่ทางทิศใต้สุดของโลก

**ทางภูมิศาสตร์**
ขั้วโลกใต้ทางภูมิศาสตร์ (Geographic South Pole) เป็นหนึ่งในสองจุดที่แกนหมุนของโลกตั้งฉากกับพื้นผิวโลก (อีกจุดหนึ่งคือ ขั้วโลกเหนือทางภูมิศาสตร์) อยู่ที่ละติจูด 90 องศาใต้ บนแผ่นดินของทวีปแอนตาร์กติกา
มนุษย์คนแรกที่สามารถไปถึงขั้วโลกใต้ทางภูมิศาตร์ได้ คือ นักสำรวจชาวนอร์เวย์ ชื่อ โรอัลด์ อะมุนด์เซน (Roald Amundsen) เมื่อวันที่ 14 ธันวาคม ค.ศ. 1911

**ข้อมูลภูมิอากาศของขั้วโลกใต้**

**ดูเพิ่ม**
 ขั้วโลกเหนือ- ทวีปแอนตาร์กติกา

**อ้างอิง**

**แหล่งข้อมูลอื่น**
  NOAA South Pole Webcam-  360° Panoramas of the South Pole date=2015-04-28 -  Images of this location are available at the Degree Confluence Project-  South Pole Photo Gallery date=2005-09-05 -  Poles date=2010-04-26  by the Australian Antarctic Division-  The Antarctic Sun - Online news source for the U.S. Antarctic Program-  Big Dead Place date=2016-06-25 -  UK team makes polar trek history - BBC News article on first expedition to Pole of Inaccessibility without mechanical assistance- Listen to Ernest Shackleton describing his 1908  South Pole Expedition, and read more about the recording on australianscreen online.- The recording describing Shackleton's 1908 South Pole Expedition was added to the National Film and Sound Archive's  Sounds of Australia Registry in 2007
หมวดหมู่:ขั้วโลก
หมวดหมู่:จุดที่สุดในโลก
รัฐโคโลราโด

โคโลราโด (Colorado, ColoradanColorado.ogg) เป็นรัฐหนึ่งในอนุภูมิภาคตะวันตกภูเขาของภาคตะวันตกของสหรัฐ ครอบคลุมพื้นที่ส่วนใหญ่ของเทือกเขาร็อกกีตอนใต้ ตลอดจนพื้นที่ทางตะวันออกเฉียงเหนือของที่ราบสูงโคโลราโดและขอบด้านตะวันตกของเกรตเพลนส์ โคโลราโดเป็นรัฐที่มีพื้นที่กว้างขวางเป็นอันดับที่ 8 และมีประชากรมากเป็นอันดับที่ 21 ของสหรัฐ สำนักสำมะโนสหรัฐประเมินจำนวนประชากรรัฐโคโลราโด ณ วันที่ 1 กรกฎาคม ค.ศ. 2022 ไว้ที่ 5,839,926 คน เพิ่มขึ้นร้อยละ 1.15 นับตั้งแต่การจัดทำสำมะโนประชากรเมื่อ ค.ศ. 2020
บริเวณรัฐโคโลราโดเป็นที่อยู่อาศัยของชนพื้นเมืองและบรรพชนของพวกเขามาเป็นเวลาอย่างน้อย 13,500 ปีและอาจนานกว่านั้นอีก ขอบด้านตะวันออกของเทือกเขาร็อกกีเป็นเส้นทางย้ายถิ่นที่สำคัญสำหรับกลุ่มชนยุคเริ่มแรกที่กระจายไปทั่วทวีปอเมริกา ใน ค.ศ. 1848 พื้นที่ส่วนใหญ่ในบริเวณนี้ถูกผนวกเข้ากับสหรัฐตามสนธิสัญญากัวดาลูเปอิดัลโก การตื่นทองที่ไพกส์พีกระหว่าง ค.ศ. 1858-1862 ส่งผลให้มีผู้หลั่งไหลเข้ามาตั้งถิ่นฐาน เมื่อวันที่ 28 กุมภาพันธ์ ค.ศ. 1861 ประธานาธิบดีเจมส์ บูแคนัน ลงนามในรัฐบัญญัติจัดตั้งดินแดนโคโลราโด และเมื่อวันที่ 1 สิงหาคม ค.ศ. 1876 ประธานาธิบดียูลิสซีส เอส. แกรนต์ ลงนามใน "ประกาศ 230" รับโคโลราโดเข้าเป็นรัฐที่ 38 ชื่อรัฐมีที่มาจากคำคุณศัพท์ในภาษาสเปนว่า โกโลราโด (colorado) ซึ่งแปลว่า "แดง" สื่อถึงน้ำในแม่น้ำโคโลราโดที่มีสีออกแดงเนื่องจากมีตะกอนทรายแป้งปนอยู่มาก รัฐโคโลราโดมีชื่อเล่นว่า "รัฐร้อยปี" เพราะได้กลายเป็นรัฐในช่วงครบรอบ 1 ศตวรรษ (กับ 4 สัปดาห์) หลังการลงนามในคำประกาศอิสรภาพสหรัฐ
รัฐโคโลราโดมีอาณาเขตทางทิศตะวันตกติดต่อกับรัฐยูทาห์ ทิศเหนือติดต่อกับรัฐไวโอมิง ทิศตะวันออกเฉียงเหนือติดต่อกับรัฐเนแบรสกา ทิศตะวันออกติดต่อกับรัฐแคนซัส ทิศตะวันออกเฉียงใต้ติดต่อกับรัฐโอคลาโฮมา ทิศใต้ติดต่อกับรัฐนิวเม็กซิโก และทิศตะวันตกเฉียงใต้จรดรัฐแอริโซนาที่สี่มุม โคโลราโดขึ้นชื่อเรื่องภูมิประเทศที่มีทั้งป่าไม้ ภูเขา ภูเขายอดราบ หุบผาชัน ที่ราบสูง แม่น้ำ และทะเลทราย โคโลราโดเป็นหนึ่งในกลุ่มรัฐภูเขาและบ่อยครั้งได้รับการจัดอยู่ในภาคตะวันตกเฉียงใต้ของสหรัฐ ในขณะที่บริเวณที่ราบสูงของโคโลราโดอาจถือเป็นส่วนหนึ่งของภาคตะวันตกกลางของสหรัฐ
เดนเวอร์เป็นเมืองหลวง เป็นเมืองที่มีประชากรมากที่สุด และเป็นศูนย์กลางของแนวระเบียงเมืองฟรอนต์เรนจ์ ส่วนโคโลราโดสปริงส์เป็นเมืองที่มีประชากรมากเป็นอันดับที่ 2 เศรษฐกิจส่วนใหญ่ของรัฐมาจากภาครัฐและกลาโหม การทำเหมืองแร่ การเกษตร การท่องเที่ยว และการผลิตประเภทอื่น ๆ ด้วยอุณหภูมิที่เพิ่มขึ้นและความเพียงพอของน้ำที่ลดลง คาดกันว่าเศรษฐกิจการเกษตร การป่าไม้ และการท่องเที่ยวของโคโลราโดจะได้รับผลกระทบอย่างหนักจากการเปลี่ยนแปลงภูมิอากาศ

**เมืองสำคัญ**
 เดนเวอร์ เมืองหลวงและเมืองที่ใหญ่ที่สุดของรัฐ- โบลเดอร์- โคโลราโดสปริงส์ ที่ตั้งของกองทัพอากาศสหรัฐ- ฟอร์ตคอลลินส์ เมืองที่ตั้งของมหาวิทยาลัยโคโลราโดสเตต (Colorado State University) และเป็นเมืองที่เคยได้รับการคัดเลือกให้เป็นเมืองน่าอยู่อันดับ 1 ของสหรัฐใน ค.ศ. 2006- แอสเพิน สถานตากอากาศสกีอันดับต้นของโลก- เวล (รัฐโคโลราโด) สถานตากอากาศสกีอันดับต้นของโลก

**สัตว์ป่า**
 โคโลราโดเป็นรัฐที่มีประชากรกวางเอลก์อาศัยอยู่มากที่สุดในสหรัฐ

**อ้างอิง**

**แหล่งข้อมูลอื่น**

**รัฐบาล**
 เว็บไซต์ทางการ

**อื่น ๆ**
 Regional/North_America/United_States/Colorado- 161961

โคโลราโด
หมวดหมู่:ภาคตะวันตกเฉียงใต้ของสหรัฐ
คาร์ล ไซส์

คาร์ล ไซส์ (Carl Zeiss, Carl Zeiß; 11 กันยายน ค.ศ. 1816 – 3 ธันวาคม ค.ศ. 1888) เป็นผู้เชี่ยวชาญด้านเลนส์และแว่นตาชาวเยอรมัน และเป็นผู้ก่อตั้งบริษัทคาร์ล ไซส์ อาเก (ผู้ผลิตอุปกรณ์ทัศนศาสตร์ เครื่องมือวัดทางอุตสาหกรรม และอุปกรณ์จักษุแพทย์) มาตั้งแต่ ค.ศ. 1846 ที่เมืองเยนา (Jena) ประเทศเยอรมนี โดยร่วมมือกับแอนสท์ อับเบอ (Ernst Abbe) และอ็อทโท ช็อท (Otto Schott)

**อ้างอิง**
  ชีวประวัติ คาร์ล ไซส์ 
หมวดหมู่:นักประดิษฐ์ชาวเยอรมัน
หมวดหมู่:บุคคลในวงการถ่ายภาพ
หมวดหมู่:บุคคลจากรัฐทือริงเงิน
1888
คีโตโปรเฟน

คีโตโปรเฟน (Ketoprofen) 2-(3-benzoylphenyl)-propionic acid เป็นหนึ่งในกรดโพรพิโอนิก ในกลุ่ม เอ็นเซด (NSAID) ซึ่งมีฤทธิ์เป็น ยาบรรเทาปวด และแก้ไข้   นอกจากนี้ยังเป็นตัวยับยั้งการผลิต พรอสตาแกลนดิน (prostaglandin)
คีโตโปรเฟนเป็รยาที่ซื้อขายทั่วไปไม่ต้องมีใบสั่งแพทย์หรือ OTC ในสหรัฐ โดยจะผลิตออกมาในรูปยาเม็ดเคลือบขนาด 12.5มก มีชื่อการค้าว่า Orudis KT®  และถ้าซื้อตาม ใบสั่งแพทย์ (prescription) จะอยู่ในรูปแคปซูลขนาด 25, 50, 75, 100, 150 และ 200 มก
ชื่อการค้าในสหรัฐ คือ Orudis และ Oruvail.

**ดูเพิ่ม**
 เภสัชวิทยา
หมวดหมู่:ยา
หมวดหมู่:เอ็นเซด
หมวดหมู่:ยาบรรเทาปวด
พระมาลัยคำหลวง

ไฟล์:118 Phra Malai Pointing, Rattanakosin (35122796801).jpg |right|thumb|ประติมากรรมรูปองค์พระมาลัย ศิลปะต้นรัตนโกสินทร์ พิพิธภัณฑสถานแห่งชาติ พระนคร
พระมาลัยคำหลวง รู้จักกันในท้องถิ่นว่า พระมาลัยกลอนสวด เป็นวรรณคดีศาสนาพุทธ ที่เจ้าฟ้าธรรมธิเบศไชยเชษฐ์สุริยวงศ์ทรงพระนิพนธ์เมื่อปี พ.ศ. 2280 ทำนองเช่นเดียวกับกาพย์มหาชาติ กล่าว คือ แต่งด้วยร่ายสุภาพ บางแห่งมีลักษณะคล้ายกาพย์ยานีปนอยู่บ้าง แต่เดิมนั้นพระมาลัยคำหลวงใช้สวดในงานมงคลสมรส ต่อมาเปลี่ยนไปใช้สวดเฉพาะงานศพหรือสวดหน้าศพ

**ตำนานพระมาลัย**
ในเรื่องราวหลายแบบ พระมาลัยเป็นพระภิกษุที่สั่งสมบุญมากจนได้อภิญญา ท่านใช้พลังนี้เดินทางไปยังนรกชั้นต่าง ๆ โดยพบกับผู้ได้รับการลงโทษ และกำลังอ้อนวอนให้ญาติที่กำลังมีชีวิตทำบุญให้ตนด้วย เมื่อท่านได้พบกับพระอินทร์ที่สวรรค์ชั้นดาวดึงส์ และพบพระศรีอริยเมตไตรยที่สวรรค์ชั้นดุสิต ผู้สั่งสอนให้ท่านทำบุญมากขึ้น ส่วนใดก็ตามที่ไม่มีในนี้ เป็นส่วนที่ถูกปรับแต่งและพัฒนาให้ผู้ฟังได้รับความบันเทิง

**ประวัติ**
เอกสารตัวเขียนเกี่ยวกับพระมาลัยที่เก่าแก่ที่สุดถูกบันทึกใน จ.ศ. 878 (ค.ศ. 1516) ซึ่งเขียนด้วยภาษาบาลีและภาษาไทยถิ่นเหนือ อย่างไรก็ตาม เอกสารตัวเขียนที่รอดส่วนใหญ่อยู่ในปลายคริสต์ศตวรรษที่ 18 ถึงคริสต์ศตวรรษที่ 19 มีความเป็นไปได้ว่าเนื้อเรื่องเดิมมาจากประเทศศรีลังกา แต่ถูกบันทึกในเอเชียตะวันออกเฉียงใต้ โดยได้รับความนิยมมากที่สุดในประเทศไทย ในตอนแรก เรื่องราวของพระมาลัยมักถูกอ่านในงานศพซึ่งเป็นส่วนหนึ่งของความบันเทิง โดยพระภิกษุหลายรูปจะใส่ตอนจบหักมุมเพื่อสร้างความบันเทิงแก่ผู้ฟัง ต่อมาตั้งแต่รัชสมัยของพระบาทสมเด็จพระจอมเกล้าเจ้าอยู่หัวเป็นต้นมา การแสดงแบบนี้ถือว่าไม่เหมาะสม และพระภิกษุถูกห้ามไม่ให้อ่านเรื่องพระมาลัยในงานศพ แต่มีการหลบเลี่ยงการห้ามโดยการให้อดีตพระภิกษุครองผ้าไตรไปอ่านเรื่องนี้

**การพรรณนาทางวัฒนธรรม**
พระมาลัยเป็นที่นิยมในเอกสารตัวเขียนสีวิจิตรการอย่างมากในประเทศไทยช่วงคริสต์ศตวรรษที่ 19 เนื้อเรื่องมักเขียนด้วยอักษรเขมรแบบภาษาไทยลงในสมุดข่อย ส่วนใหญ่เขียนด้วยภาษาพูดและมีลูกเล่น เอกสารพระมาลัยส่วนใหญ่มี 7 หัวเรื่อง โดยปกติจะเป็นคู่: เทวดาหรือเทวะ; พระสงฆ์เข้าฆราวาส; ฉากในนรก; ฉากการหยิบดอกบัว; พระมาลัยกับพระอินทร์ที่สถูปสวรรค์; เทวดาล่องลอยในอากาศ และฉากที่ตัดกันของคนชั่วที่ทะเลาะวิวาทกับคนดีนั่งสมาธิ หนังสือนี้เคยเป็นคู่มือการสวดสำหรับพระภิกษุและสามเณร เพราะการผลิตและสนับสนุนมันมีผลบุญมาก ทำให้มีการผลิตขึ้นไว้ตกแต่งในงานศพของผู้เสียชีวิตอย่างหรูหรา

**ดูเพิ่ม**
 พระมหาโมคคัลลานะ- มาลิยเทวะ- พระกษิติครรภโพธิสัตว์- กรุณา (พรหมวิหาร)

**อ้างอิง**
หมวดหมู่:วรรณคดีไทย
หมวดหมู่:วรรณกรรมศาสนาพุทธ
หมวดหมู่:วรรณกรรมสมัยกรุงศรีอยุธยา
Bitstream Vera

Bitstream Vera เป็นชื่อของแบบอักษร ที่ให้สิทธิ์การใช้งานและแจกจ่ายอย่างเสรี ผู้พัฒนาคือบริษัท Bitstream Inc. โดย Bitstream Vera มีความใกล้เคียงกับฟอนต์เชิงพาณิชย์อีกตัวหนึ่งของ Bitstream ที่ชื่อ Bitstream Prima
Vera เป็นฟอนต์แบบ TrueType ที่มีระบบ hinting ที่ค่อนข้างดี แต่ตัวฟอนต์นั้นมีเพียงแบบอักษรสำหรับตัวภาษาละติน ซึ่งสัญญาการใช้งานนั้นเปิดโอกาสให้ผู้พัฒนารายอื่นสามารถเพิ่มแบบอักษรภาษาอื่นเข้ามาได้ ตัวอย่างเช่น ชุดอักษร DejaVu เป็นต้น
ปัจจุบัน Bitstream Vera เป็นฟอนต์ปริยายของลินุกซ์ดิสทริบิวชันหลายตัว

**ดูเพิ่ม**
 ชุดอักษร DejaVu

**อ้างอิง**
  ข้อมูลจากเว็บไซต์ของ Bitstream date=2008-02-25 -  ข้อมูลจากเว็บไซต์ GNOME date=2011-02-03 
หมวดหมู่:ไทป์เฟซ
คีโตโรแลค

คีโตโรแลค  (Ketorolac หรือ ketorolac tromethamine) (ชื่อทางค้าคือ Toradol®) เป็นยาประเภท เอ็นเซด (NSAID)  ในกลุ่ม กรดโปรโอนิค  ใช้เป็น ยาบรรเทาปวด  แก้ไข ( ลด ไข้ )  และต้าน-การอักเสบ   คีโตโรแลคออกฤทธิ์โดยการยับยั้งการสังเคราะห์ พรอสตาแกลนดิน (prostaglandins)    คีโตโรแลคทำตลาดในสหรัฐ โดยซินเท็กซ์ (Syntex) มีชื่อทางการค้าว่า ทอราดอล (Toradol)

**อ้างอิง**
 Handley, D.A., P. Carvoni, J.E. McCray, J.R. McCullough (1998). "Preclinical Enantioselective Pharmacology of (R)- and (S)- Ketorolac.", J Clin Pharmacol 38, 25-35.- 1993. Physicians' Desk Reference, Forty-seventh edition. Montvale, N.J., Medical Economics Co. Inc., 2411-2415.
หมวดหมู่:ยา
หมวดหมู่:เอ็นเซด
หมวดหมู่:ยาบรรเทาปวด
วิกิพีเดีย:วันนี้ในอดีต/17 มกราคม

17 มกราคม:- พ.ศ. 2460 (ค.ศ. 1917) – ประเทศเดนมาร์กขายดินแดนส่วนของตนบนหมู่เกาะเวอร์จินให้สหรัฐเป็นเงิน 25 ล้านดอลลาร์สหรัฐ- พ.ศ. 2472 (ค.ศ. 1929) – ตัวละครกะลาสี ป๊อปอาย ของนักวาดการ์ตูนชาวอเมริกัน อี. ซี. ซีการ์ ปรากฏตัวครั้งแรกในคอลัมน์การ์ตูน ชทิมเบิลเธียเตอร์- พ.ศ. 2484 (ค.ศ. 1941) – กรณีพิพาทอินโดจีน: ราชนาวีไทยปะทะกับกองเรือฝรั่งเศส บริเวณเกาะช้าง จังหวัดตราด- พ.ศ. 2489 (ค.ศ. 1946) – คณะมนตรีความมั่นคงแห่งสหประชาชาติ (สถานที่ประชุมในภาพ) องค์กรสหประชาชาติซึ่งรับผิดชอบการรักษาสันติภาพและความมั่นคงระหว่างประเทศ ประชุมครั้งแรกในกรุงลอนดอน- พ.ศ. 2538 (ค.ศ. 1995) – เกิดแผ่นดินไหวใหญ่ฮันชิน ใกล้โกเบ ประเทศญี่ปุ่น ทำให้มีผู้เสียชีวิตกว่า 6,000 คน และทรัพย์สินเสียหายมูลค่ากว่า 200,000 ล้านดอลลาร์สหรัฐ
ดูเพิ่ม: 16 มกราคม – 17 มกราคม – 18 มกราคม
จดหมายเหตุ – รายชื่อบทความวันนี้ในอดีต
นิมดา

นิมดา (Nimda; ชื่ออ้างอิง CVE : CVE-2000-0884, CVE-2001-0154)  เป็นไวรัสประเภทไวรัสคอมพิวเตอร์ / หนอนคอมพิวเตอร์ ที่แพร่กระจายในระบบปฏิบัติการไมโครซอฟท์วินโดวส์ โดยแพร่กระจายผ่านอีเมล แชร์ไฟล์ผ่านเน็ตเวิร์ก และเว็บเซิร์ฟเวอร์ที่ใช้ IIS
ชื่อของไวรัสตัวนี้ยังเป็นการเล่นคำ โดยการตั้งชื่อไวรัสเป็นการสลับอักษรคำว่า Admin หรือ ผู้ดูแลระบบ กลับหลังไปหน้าเป็น Nimda

**สถิติการติดต่อ**
 จำนวนเครื่องที่ติดไวรัส: มากกว่า 1,000 เครื่อง- จำนวนเว็บที่ติดไวรัส: มากกว่า 10 เว็บ

**การแพร่กระจาย**
 ชื่อของไฟล์แนบ: README.EXE (ไฟล์นี้อาจเป็นไฟล์ที่ซ่อนอยู่ในไฟล์แนบที่มากับอีเมล)- ขนาดของไฟล์แนบ: 57344 ไบต์- พอร์ตที่ใช้: 69- เป้าหมาย: โจมตีไปยังเซิร์ฟเวอร์ IIS ที่ยังไม่ได้ติดตั้งตัวเสริมหรือยังไม่ได้ติดตั้งโปรแกรมแก้ไขข้อผิดพลาด (Patch)

**โอกาสในการพบไวรัส**
ระบบปฏิบัติการที่มีโอกาสติดไวรัส
วินโดวส์ 95, วินโดวส์ 98, วินโดวส์เอ็นที, วินโดวส์ 2000, วินโดวส์เอกซ์พี, วินโดวส์ Me, Microsoft IIS 
ระบบปฏิบัติการที่ไม่มีโอกาสติดไวรัส
ดอส, ลีนุกซ์, Macintosh, OS/2, ยูนิกซ์, วินโดวส์ 3.x

**อ้างอิง**
  ข้อมูลไวรัสจากเว็บไซต์ของ Symantec-  คำแนะนำจาก Cert เกี่ยวกับ Nimda

**ดูเพิ่ม**
 รายชื่อไวรัสคอมพิวเตอร์
หมวดหมู่:ไวรัสคอมพิวเตอร์
หมวดหมู่:หนอนคอมพิวเตอร์
ดวงฤทธิ์ บุนนาค

ดวงฤทธิ์ บุนนาค (เกิดวันที่ 14 มีนาคม พ.ศ. 2509) (ชื่อเล่น: ด้วง) เป็นสถาปนิกและนักออกแบบชาวไทย คณะกรรมการยุทธศาสตร์ซอฟต์พาวเวอร์แห่งชาติ ผู้ก่อตั้ง บริษัท ดวงฤทธิ์ บุนนาค จำกัด (DBALP) เขาเป็นที่รู้จักในฐานะนักออกแบบในสไตล์โมเดิร์นเรียบง่าย โดยเฉพาะการออกแบบอาคารทรงสี่เหลี่ยมและการเล่นกับองค์ประกอบทางธรรมชาติ มีผลงานตัวอย่างเช่น โรงแรมคอสต้าลันตา, โรงแรมเดอะนาคา, ศูนย์สร้างสรรค์งานออกแบบ (TCDC) และเดอะแจมแฟคทอรี่ ซึ่งปัจจุบันเป็นที่ตั้งสำนักงานออกแบบของเขา

**ประวัติ**
ดวงฤทธิ์จบการศึกษาในระดับพื้นฐานจากโรงเรียนสาธิตจุฬาลงกรณ์มหาวิทยาลัย และศึกษาต่อในระดับอุดมศึกษาที่ คณะสถาปัตยกรรมศาสตร์ จุฬาลงกรณ์มหาวิทยาลัย (เกียรตินิยมอันดับ 2) และได้ศึกษาต่อสถาปัตยกรรมศาสตร์มหาบัณฑิต ที่สมาคมสถาปัตยกรรม วิทยาลัยสถาปัตยกรรม (AA) กรุงลอนดอน ประเทศอังกฤษ 
ในปี 2538 ได้ทำงานเป็นสถาปนิกบริษัท สถาปนิก 49 (A49) จำกัด และในปี 2541 ได้เปิดบริษัทของตัวเองในชื่อ บริษัท ดวงฤทธิ์ บุนนาค จำกัด  ในด้านวิชาชีพดวงฤทธิ์ได้รับเลือกตั้งเป็นกรรมการสภาสถาปนิก 2 สมัย ในชุดที่ 3 (2550-2553) และชุดที่ 4 (2553-2556)
นอกจากนี้เขายังมีประสบการณ์ด้านการสอนและการบรรยายในสถาบันอุดมศึกษาหลายแห่ง อาทิ จุฬาลงกรณ์มหาวิทยาลัย มหาวิทยาลัยรังสิต มหาวิทยาลัยศิลปากร โดยเขายังเป็นเจ้าของร้าน Anyroom ชั้น 4 สยามดิสคัฟเวอรี่ ที่เป็นร้านขายเฟอร์นิเจอร์ของดวงฤทธิ์เอง และยังเป็นร้านอาหาร ร้านขายหนังสือ และร้านกาแฟ
ในปี พ.ศ. 2566 เศรษฐา ทวีสิน นายกรัฐมนตรี ได้แต่งตั้งเขาเป็นกรรมการยุทธศาสตร์ซอฟต์พาวเวอร์แห่งชาติ

**ผลงาน**
 โรงแรมโซ โซฟิเทล หัวหิน- สำนักงานศูนย์สร้างสรรค์งานออกแบบ (TCDC)- โครงการบูติกมอลล์ H1 ทองหล่อ - งานตกแต่งภายใน บริษัท ลีโอ เบอร์เนทท์ จำกัด- คอสตา ลันตา โรงแรมบูติก (boutique hotel) ที่กระบี่ - อาคารสำนักงานโรงกลั่นน้ำมันและอาคารรักษาความปลอดภัย เอสโซ่ ศรีราชา - เอ็มควอเทียร์ และเอ็มสเฟียร์- ทรู เออร์เบิน พาร์ค และทรู แบรนดิง ช้อป สยามพารากอน- ไอคอนคราฟต์ ไอคอนสยาม

**รางวัลที่ได้รับ**
 2558 - รางวัลอะเคเซีย - The Naka Phuket- 2557 - รางวัลสถาปัตยกรรมที่สมควรเผยแพร่ (สมาคมสถาปนิกสยาม) - สถานปฏิบัติธรรมเขาใหญ่- 2535 - รางวัลรองชนะเลิศการ ประกวดความคิดสร้างสรรค์ ครั้งที่ 4 หัวข้อ  “กรุงเทพในทศวรรษหน้า” โดยสมาคมสถาปนิกสยามในพระบรมราชูปถัมภ์-  รางวัลอะเคเซีย ระดับเหรียญทอง - โรงแรมคอสต้า ลันตา บนเกาะลันตา

**ชีวิตส่วนตัว**
ดวงฤทธิ์เคยสมรสกับอัชฌานาท บุนนาค มีบุตร 2 คน 1 ในนั้นคือนีร บุนนาค (นีน BNK48 รุ่นที่ 5) ภายหลังหย่ากับอัชฌานาท เขาได้คบหากับดารานักแสดง รวมถึง อุ้ม สิริยากร พุกกะเวส และเข็ม กฤตธีรา อินพรวิจิตร

**อ้างอิง**

**แหล่งข้อมูลอื่น**
  DBALP - Duangrit Bunnag Jam Factory-  Duangrit Bunnag Architects on ArchDaily
หมวดหมู่:สถาปนิกชาวไทย
หมวดหมู่:นักธุรกิจชาวไทย
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากสมาคมสถาปัตยกรรม วิทยาลัยสถาปัตยกรรม
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:สกุลบุนนาค
AA

AA Aa หรือ aa สามารถหมายถึง- อเมริกันแอร์ไลน์ (American Arilines) สายการบินสำนักงานใหญ่อยู่ในรัฐเท็กซัส สหรัฐอเมริกา- แอนตีเอเลียส (antialias, aa) เทคนิคหนึ่งในคอมพิวเตอร์กราฟิกส์สำหรับการทำขอบเส้นให้เรียบ- อารูบา (Aruba) รหัสดินแดน DAFIF 0413 / DIA 65-18 / FIPS PUB 10-4- AA ขนาดมาตรฐานของแบตเตอรี่- รหัสไปรษณีย์สหรัฐอเมริกา สำหรับกองทัพในสหรัฐอเมริกา (Armed Forces Americas, AA)- แอ๊ดวานซ์ อะโกร (Double A) บริษัทกระดาษของเมืองไทย
GO

โก (GO / Go), โก! (GO! / Go!) หรือ จี.โอ. (G.O.) สามารถหมายถึง- หมากล้อม เกมหมากล้อมของประเทศญี่ปุ่น ต้นกำเนิดจากประเทศจีน- GO.com เว็บไซต์ของบริษัทดิสนีย์- โก (สถานีโทรทัศน์) สถานีโทรทัศน์ในแอฟริกาใต้- โก (สายการบิน) สายการบินของบริเตน- ราชสกุลโก (Go dynasty) ราชสกุลเกาหลี- โก (สถานีวิทยุ) สถานีวิยุของแคนาดา- โปเกมอน โก (Pokémon Go) เกมโปเกมอน- โก! (GO!) ห้างสรรพสินค้าโดยกลุ่มเซ็นทรัลในประเทศเวียดนามและไทย- เคาน์เตอร์-สไตรก์: โกลบัลออฟเฟนซิฟ (CS:GO) วิดีโอเกมออนไลน์ประเภทยิงทางยุทธวิธีมุมมองบุคคลที่หนึ่ง พัฒนาโดย วาล์ว คอร์ปอเรชั่น- จี.โอ (G.O) นักร้อง นักแสดง พิธีกร ชาวเกาหลีใต้

**บุคคล**
 โก อายาโนะ (Gō Ayano)- โก อิโนอูเอะ (Gō Inoue)- พระเจ้าโก (King Go)- โค อา-รา (Go Ara)- โค ฮย็อน-จ็อง (Go Hyun-jung)- โก ซู (Go Soo)- โค ยุน-ฮา (Go Youn-ha)- โค ยุน-จ็อง (Go Yoon-jong)

**ตัวละครในบันเทิงคดี**
 โก (โปเกมอน) หรือ โกห์ (Go / Goh) ตัวละครในการ์ตูนโปเกมอน- ดร.โก (Dr. Go) ตัวละครในการ์ตูนคูโระจัง แมวไซบอร์ค เหมียวมิซไซล์- โก โอนิซึกะ (Gō Onizuka) ตัวละครในการ์ตูนยูกิโอ VRAINS- เซย์บะ โก (Go Seiba) ตัวละครในการ์ตูนนักซิ่งสายฟ้า- ฮิวาตาริ โก (Gō Hiwatari) ตัวละครในการ์ตูนเบย์เบลด
หมวดหมู่:ชื่อตัว
หมวดหมู่:นามสกุล
หมวดหมู่:ชื่อภาษาญี่ปุ่น
หมวดหมู่:นามสกุลเกาหลี
หมอเมือง

หมอเมือง คือ หมอแผนโบราณที่ทำการรักษาโรคภัยไข้เจ็บ ด้วยวิชาการที่สืบทอดมาจากปู่ย่าตายาย โดยเป็นการรักษาแบบตามมีตามเกิด ไม่สามารถพิสูจน์ หรือวิเคราะห์ตามหลักการวิทยาศาสตร์ หรืออาจอาศัยตำหรับตำราโบราณ หรือแบบครูพักลักจำ จนทำให้หลายคนเข้าใจว่ายาแผนโบราณ หรือวิธีการบำบัดรักษาแผนโบราณ เทียบกับยาหรือการบำบัดรักษาสมัยใหม่ไม่ได้ บางคนเข้าใจเลยไปถึงว่า คนหัวโบราณเท่านั้นที่เชื่อในหมอเมือง หรือตำรายาเมือง

**การรวมตัวของ "เครือข่ายหมอเมืองเชียงใหม่"**
เนื่องจากหมอเมืองเป็นองค์ความรู้และภูมิปัญญา โดยเฉพาะอย่างยิ่งภูมิปัญญาล้านนา ซึ่งเป็นมรดกแห่งภูมิปัญญาที่สืบทอดกันมาจากบรรพบุรุษหลายชั่วอายุคน เรียกว่า "มรดกแห่งการรักษา" (traditional healing) ซึ่งมีระบบการรักษาแบบองค์รวม (holistic) คือคำนึงถึงกาย จิต และ วิญญาณ ควบคู่กัน การรักษาแบบหมอเมือง ไม่ได้ใช้ยาเป็นหลัก แม้ว่าบางส่วนใช้สารที่ได้จากสมุนไพรในธรรมชาติ แต่หมอเมืองยังรวมไปถึงความเชื่อ จิตวิญญาณ และพลังชุมชนด้วย เรียกได้ว่า เป็นองค์ความรู้แบบองค์รวม โดยมีเป้าหมาย คือ สันติสุขของบุคคลและชุมชน
หมอเมืองยังคงเป็นตำแหน่งทางสังคมที่ชุมชนมอบให้แก่บุคคลที่สังคมยกย่องในฐานะเป็นผู้สร้างสรร และเยียวยารักษาปัญหาของคนในชุมชน โดยเฉพาะอย่างยิ่งเรื่องโรคภัยไข้เจ็บ รวมไปถึงคนที่ทำนุบำรุงความเป็นเอกภาพของชุมชน เสริมสร้างความเอื้ออาทรของคนในสังคม หมอเมืองไม่ใช่คนขายยา ไม่ใช่พ่อค้าสมุนไพร ไม่ใช่วิชาชีพที่แลกมาด้วยความรู้และภูมิปัญญา แต่เป็นเสมือนเกลือของชุมชน

**อ้างอิง**
 เครือข่าย "หมอเมืองเชียงใหม่"สานต่อภูมิปัญญาพื้นบ้าน date=2007-09-27 
หมวดหมู่:วิทยาศาสตร์สุขภาพ
หมวดหมู่:การแพทย์แผนโบราณ
อำเภอตะกั่วป่า

ตะกั่วป่า เป็นหนึ่งในแปดอำเภอของจังหวัดพังงา 

**ที่ตั้งและอาณาเขต**
อำเภอตะกั่วป่าตั้งอยู่ชายฝั่งทะเลตะวันตกหรือฝั่งทะเลอันดามัน ห่างจากอำเภอเมืองพังงาไปทางเหนือประมาณ 60 กิโลเมตร อยู่ห่างจากกรุงเทพมหานคร โดยทางหลวงแผ่นดินหมายเลข 4 (ถนนเพชรเกษม) ประมาณ 800 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอคุระบุรี - ทิศตะวันออก ติดต่อกับอำเภอพนม (จังหวัดสุราษฎร์ธานี) และอำเภอกะปง - ทิศใต้ ติดต่อกับอำเภอท้ายเหมือง - ทิศตะวันตก เป็นทะเลอันดามัน 

**ประวัติ**
ตะกั่วป่าเคยเป็นเมืองที่มีความเจริญรุ่งเรืองมาตั้งแต่สมัยโบราณ เป็นที่รู้จักของชนหลายเชื้อชาติทั้งจีน อินเดีย อาหรับ ในชื่อเมืองตะโกลา (Takola) เนื่องจากเป็นเมืองท่าจอดเรือ เป็นศูนย์กลางการค้าขาย และเป็นเส้นทางลัดขนสินค้าข้ามคาบสมุทรมลายูจากฝั่งทะเลอันดามันไปยังอ่าวไทย ในสมัยรัตนโกสินทร์ ตะกั่วป่ายังคงมีความสำคัญทางด้านเศรษฐกิจ สามารถผลิตแร่ดีบุกได้มากที่สุดตลอดมา สุดท้ายด้วยเหตุผลทางด้านเศรษฐกิจและการเมือง ตะกั่วป่าจึงถูกลดฐานะจากจังหวัดตะกั่วป่าลงเป็นอำเภอหนึ่งและรวมเข้ากับจังหวัดพังงาจนกระทั่งถึงปัจจุบัน

**สภาพทางภูมิศาสตร์**
อำเภอตะกั่วป่ามีพื้นที่ส่วนใหญ่เป็นเนินเขาสลับซับซ้อน ไม่ค่อยมีที่ราบ แม่น้ำที่สำคัญคือแม่น้ำตะกั่วป่า ไหลลงสู่ทะเลอันดามัน อำเภอตะกั่วป่าได้รับอิทธิพลจากลมมรสุมตะวันตกเฉียงใต้และลมมรสุมตะวันออกเฉียงเหนืออย่างเต็มที่ จึงทำให้มีฝนตกชุกเกือบตลอดปีนานถึงแปดเดือน จึงได้สมญานามว่า เมืองฝนแปดแดดสี่ จำนวนประชากรเมื่อสิ้นปี พ.ศ. 2550 รวม 44,959 คน อาศัยอยู่บริเวณที่ราบลุ่มแม่น้ำตะกั่วป่าและที่ราบชายฝั่งทะเล อาชีพที่สำคัญของประชากรคือการเกษตร ทำสวนยางพารา และสวนผลไม้ ปัจจุบันกำลังพัฒนาเพื่อเป็นแหล่งท่องเที่ยว ทรัพยากรธรรมชาติที่สำคัญคือ ป่าไม้ โดยเฉพาะป่าชายเลนที่ยังคงอุดมสมบูรณ์ แร่ดีบุก และธรรมชาติที่สวยงาม

**การแบ่งเขตการปกครอง**

**การปกครองส่วนภูมิภาค**
อำเภอตะกั่วป่าแบ่งพื้นที่การปกครองออกเป็น 8 ตำบล 51 หมู่บ้าน

**การปกครองส่วนท้องถิ่น**
ท้องที่อำเภอตะกั่วป่าประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลเมืองตะกั่วป่า ครอบคลุมพื้นที่ตำบลตะกั่วป่าทั้งตำบล- เทศบาลตำบลบางนายสี ครอบคลุมพื้นที่ตำบลบางนายสีทั้งตำบล- เทศบาลตำบลคึกคัก ครอบคลุมพื้นที่ตำบลคึกคักทั้งตำบล- องค์การบริหารส่วนตำบลบางไทร ครอบคลุมพื้นที่ตำบลบางไทรและตำบลตำตัวทั้งตำบล- องค์การบริหารส่วนตำบลบางม่วง ครอบคลุมพื้นที่ตำบลบางม่วงทั้งตำบล- องค์การบริหารส่วนตำบลโคกเคียน ครอบคลุมพื้นที่ตำบลโคกเคียนทั้งตำบล- องค์การบริหารส่วนตำบลเกาะคอเขา ครอบคลุมพื้นที่ตำบลเกาะคอเขาทั้งตำบล

**อ้างอิง**

**แหล่งข้อมูลอื่น**
 http://www.phangnga.go.th/district/takuapa.htm date=2006-10-11 

ตะกั่วป่า
หมวดหมู่:อำเภอในจังหวัดพังงา

สำหรับข้อมูลเพิ่มเติมของจังหวัด ดูบทความหลักที่ จังหวัดพังงา
พังงา
หมวดหมู่:จังหวัดพังงา
หมวดหมู่:หน่วยการบริหารในจังหวัดพังงา
วิกิพีเดีย:วันนี้ในอดีต/18 มกราคม

18 มกราคม: วันกองทัพไทย- พ.ศ. 2135 (ค.ศ. 1593) – ตามหลักฐานของไทย สมเด็จพระนเรศวรมหาราชทรงชนะยุทธหัตถีกับพระมหาอุปราชาแห่งตองอู ณ หนองสาหร่าย อำเภอดอนเจดีย์ จังหวัดสุพรรณบุรีปัจจุบัน (จิตรกรรมในภาพ)- พ.ศ. 2320 (ค.ศ. 1778) – กัปตันเจมส์ คุกเป็นชาวยุโรปคนแรกที่ทราบว่าไปถึงหมู่เกาะแซนด์วิช ซึ่งปัจจุบันชื่อว่าหมู่เกาะฮาวาย- พ.ศ. 2462 (ค.ศ. 1919) – สงครามโลกครั้งที่หนึ่ง: เริ่มการเจรจาสันติภาพปารีสในแวร์ซาย ประเทศฝรั่งเศส เพื่อกำหนดเงื่อนไขสันติภาพสำหรับฝ่ายมหาอำนาจกลาง- พ.ศ. 2537 (ค.ศ. 1994) – คณะรัฐมนตรีมีมติสถาปนาคณะแพทยศาสตร์ มหาวิทยาลัยนเรศวร นับเป็นคณะแพทยศาสตร์ลำดับที่ 12 ของไทย- พ.ศ. 2548 (ค.ศ. 2005) – สถาบันเทคโนโลยีราชมงคลทั้ง 9 แห่ง เปลี่ยนสถานะเป็นมหาวิทยาลัยเทคโนโลยีราชมงคล
ดูเพิ่ม: 17 มกราคม – 18 มกราคม – 19 มกราคม
จดหมายเหตุ – รายชื่อบทความวันนี้ในอดีต
อุทยานแห่งชาติหมู่เกาะสุรินทร์

อุทยานแห่งชาติหมู่เกาะสุรินทร์ ตั้งชื่อตามพระยาสุรินทราชา (นกยูง วิเศษกุล) เทศาภิบาลมณฑลภูเก็ต ผู้ค้นพบเกาะ เป็นอุทยานแห่งชาติที่ตั้งอยู่ในเขตจังหวัดพังงา มีลักษณะเป็นหมู่เกาะในทะเลอันดามัน เป็นหมู่เกาะแรกแห่งน่านน้ำทะเลอันดามันของไทยที่ไม่อยู่ติดกับชายทะเลฝั่งไทยแต่อยู่ติดกับน่านน้ำชายแดนไทย–พม่า ทางทิศเหนือติดกับหมู่เกาะคริสตีของประเทศพม่า หมู่เกาะสุรินทร์มีพื้นที่ประมาณ 84,375 ไร่ ร้อยละ 76 ของพื้นที่เป็นทะเล ส่วนที่เหลือเป็นแผ่นดิน ประกอบด้วยเกาะ 5 เกาะ คือ เกาะสุรินทร์เหนือ เกาะสุรินทร์ใต้ เกาะไข่ (เกาะตอรินลา) เกาะกลาง (เกาะปาจุมบา) เกาะรี (เกาะสต๊อก) และ 1 กองหินปริ่มน้ำ คือ กองหินริเชลิว เป็นอุทยานแห่งชาติเมื่อวันที่ 9 กรกฎาคม พ.ศ. 2524 เป็นอุทยานแห่งชาติลำดับที่ 29 ของประเทศไทย 
อุทยานแห่งชาติหมู่เกาะสุรินทร์นับว่ามีธรรมชาติที่สมบูรณ์ทั้งบนบกและในทะเล มีทั้งป่าดิบชื้น ป่าชายหาด ป่าชายเลนมาประจบกับแนวปะการัง แนวปะการังมีความสมบูรณ์ เหมาะสำหรับชมปะการังน้ำตื้น โดยกองหินริเชลิว เหมาะสำหรับดำน้ำลึก เป็นแหล่งสมบูรณ์ด้วยธรรมชาติใต้ทะเล มีปลาหลายชนิด มีโอกาสพบฉลามวาฬ ช่วงเวลาที่เหมาะกับการท่องเที่ยว คือ เดือนพฤศจิกายนถึงเดือนเมษายน และหอยมือเสือ ปูเสฉวน นกกระแตผีชายหาด นกชาปีไหน รวมทั้งสัตว์เลี้ยงลูกด้วยนม เช่น บ่าง
หมู่เกาะสุรินทร์เป็นเกาะที่วางตัวอยู่ในกลุ่มอ่าวขนาดใหญ่ ดังนั้นจึงสามารถกำบังคลื่นลมได้ดีทั้งสองฤดู คือ ฤดูร้อน และฤดูฝน จึงเป็นแหล่งกำเนิดแนวปะการังน้ำตื้นที่มีความอุดมสมบูรณ์และมีขนาดใหญ่ที่สุดของประเทศไทย นอกจากนี้ยังมีหมู่บ้านของชาวเลเลกลุ่มสุดท้ายที่ยังดำรงวัฒนธรรมดั้งเดิมมากที่สุด คือ "มอแกน" หรือ "ยิบซีแห่งท้องทะเล" ประมาณ 200 คนปัจจุบันได้ตั้งหมู่บ้านอยู่ที่เกาะสุรินทร์ใต้ ขายของที่ระลึกให้นักท่องเที่ยว และบางส่วนทำงานเป็นลูกจ้างของอุทยานฯ

**อ้างอิง**

**แหล่งข้อมูลอื่น**
  อุทยานแห่งชาติหมู่เกาะสุรินทร์ date=2007-04-05  - กรมอุทยานแห่งชาติ สัตว์ป่า และพันธุ์พืช
หมวดหมู่:อุทยานแห่งชาติในประเทศไทย
หมู่เกาะสุรินทร์
หมู่เกาะสุรินทร์
หมวดหมู่:อำเภอคุระบุรี
คาเอะ อารากิ

คาเอะ อารากิ (Araki Kae, เกิดวันที่ 6 พฤศจิกายน ค.ศ. 1963) เป็นนักพากย์หญิงชาวญี่ปุ่น เธอเริ่มเป็นที่รู้จักจากการพากย์เป็น "อุซางิน้อย" หรือ "เซเลอร์มูนน้อย" ในอนิเมะเรื่องเซเลอร์มูน                                                
ก่อนหน้าที่อารากิจะได้พากย์เสียงเป็นอุซางิน้อยนั้น ในช่วงปี 1992 เธอมีโอกาสได้พากย์เป็นสึคิโนะ อุซางิ แทนผู้พากย์เสียงเดิมอย่าง โคโตโนะ มิตสึอิชิ เพียง 7 ตอน เนื่องจากมิตสึอิชิต้องเข้าโรงพยาบาลกะทันหันด้วยโรคไส้ติ่งอักเสบ
อารากิมีเพื่อนในวงการที่สนิทมากอยู่คนหนึ่งคือ โคนามิ โยชิดะ ผู้พากย์เสียงเป็น อุมิ ในเมจิกไนท์เรย์เอิร์ธ ทั้งคู่เคยออกอัลบั้มเพลงร่วมกันในชื่อชุดว่า "Amitie" ด้วย

**ผลงาน**

**แอนิเมชัน**
 กันดั้ม 0083 รับบทเป็น แจ็คเกอลีน ซีมอน- เซเลอร์มูน รับบทเป็น อุซางิน้อย หรือ เซเลอร์มูนน้อย, สึคิโนะ อุซางิ (เฉพาะตอนที่ 44-50)- ทาร์จังเจ้าป่าฮาเฮ รับบทเป็น อาริสะ- กันดั้มวิง รับบทเป็น ฮิลเด้ ชไบเกอร์- พลิกตำนานมาพบรัก รับบทเป็น ยูกิ มิอากะ- กันสมิธแคทส์ รับบทเป็น เมย์ ฮอปกินส์- Gestalt บันทึกจอมอสูร รับบทเป็น โอริ- จีทีโอ คุณครูพันธุ์หายาก รับบทเป็น นางาเซะ นางิสะ- ดิจิมอนแอดเวนเจอร์ รับบทเป็น ยางามิ ฮิคาริ- ดิจิมอนฟรอนเทียร์ รับบทเป็น ปาตามอน- แฮนด์เมด เมย์ รับบทเป็น ทานิ จิงุสะ- ราเซฟอน รับบทเป็น แคธี่ แมคแมน- ยูอิ มือปราบสาวไซเบอร์ รับบทเป็น ชิโนซากิ ไอ หรือ คอร์เรคเตอร์ ไอ- มิรุโมะ ภูตจิ๋วจอมยุ่ง รับบทเป็น โอโตเมะ

**เกม**
 แวมไพร์ฮันเตอร์ รับบทเป็น เฟลิเซีย- เน็กซ์คิง รับบทเป็น จินเจอร์- ฟูอุน โกคู นินเด็น รับบทเป็น พระถังซัมจั๋ง- ฮัทสึโค่ย โมโนงาตาริ รับบทเป็น มิซึกิ ยูอิ- ปริซึมคอร์ท รับบทเป็น โอกาชิมะ อาคาริ- เมงามิ พาราไดซ์ รับบทเป็น มาฮาราจา- ซูเปอร์โรบ็อตไทเซ็น อัลฟา 3 รับบทเป็น แจ็คเกอลีน ซีมอน,ฮิลเด้ ชไบเกอร์

**อ้างอิง**
 http://sdb.noppo.com/kae_a.htm date=2007-04-01 - http://www.animenewsnetwork.com/encyclopedia/people.php?id=657

**แหล่งข้อมูลอื่น**
  ประวัติส่วนตัวในเว็บต้นสังกัด (81 Produce) date=2006-11-28  
หมวดหมู่:นักพากย์หญิงชาวญี่ปุ่น
หมวดหมู่:บุคคลจากโอซากะ
อุทยานแห่งชาติหมู่เกาะสิมิลัน

ทิวทัศน์เกาะสิมิลันหรือเกาะแปด
อุทยานแห่งชาติหมู่เกาะสิมิลัน ตั้งอยู่ในท้องตำบลเกาะพระทอง อำเภอคุระบุรี จังหวัดพังงา (ที่ทำการอุทยานตั้งอยู่ที่ตำบลลำแก่น อำเภอท้ายเหมือง) ครอบคลุมพื้นที่ 80,000 ไร่ หรือ 128 ตารางกิโลเมตร ประกาศเป็นอุทยานแห่งชาติ เมื่อ 1 กันยายน พ.ศ. 2525 คำว่า สิมิลัน เป็นภาษามลายูแปลว่า เก้า หมู่เกาะสิมิลันเป็นหมู่เกาะเล็ก ๆ ในทะเลอันดามัน มี 9 เกาะ เรียงจากเหนือมาใต้คือ เกาะหูยง เกาะปายัง เกาะปาหยัน เกาะเมี่ยง เกาะปายู เกาะหัวกะโหลก เกาะสิมิลัน และเกาะบางู หมู่เกาะสิมิลัน ได้รับการยกย่องว่าเป็นหมู่เกาะที่มีความสวยงามทั้งบนบกและใต้น้ำ มีปะการังที่สวยงามหลายชนิด
สามารถดำน้ำได้ทั้งน้ำตื้นและน้ำลึก สามารถพบปลาที่หายาก เช่น วาฬ โลมา ปลาไหลมอเรย์ ช่วงเดือนที่น่าเที่ยวมากที่สุดคือช่วงเดือนพฤศจิกายนถึงเดือนเมษายน นอกจากนั้นจะประกาศปิดเกาะ

**สิ่งที่น่าสนใจ**
แผนที่หมู่เกาะสิมิลัน​
 เกาะสิมิลัน เกาะแปด : เป็นเกาะที่ใหญ่ที่สุด มีหาดทรายขาวละเอียด ใต้ทะเลมีปะการังหลายชนิด เป็นเกาะที่สามารถดำทั้งน้ำลึกและน้ำตื้น ด้านเหนือของเกาะมีหินขนาดใหญ่ มีลักษณะคล้ายรองเท้าบู๊ต ถัดมาเป็นหินเรือใบ
 เกาะบางู เกาะเก้า : เป็นเกาะเล็ก ๆ กองหินคริสต์มาสพอยต์ เป็นกองหินใต้น้ำขนาดใหญ่ มีความสวยงาม
 เกาะหัวกะโหลก  หินปูซา  เกาะเจ็ด: มีลักษณะคล้ายหัวกะโหลก มีหุบเขาใต้น้ำ สามารถพบปะการังอ่อน กัลปังหา สามรถพบปลากระเบนราหู และปลาฉลามวาฬได้มากที่สุดในอุทยาน
 เกาะเมี่ยง  เกาะสี่: เป็นเกาะที่มีขนาดใหญ่เป็นอันดับสอง เป็นที่ตั้งของหน่วยพิทักษ์อุทยานฯ (มส.1) มีสัตว์ที่หายาก เช่น ปูไก่

**ปัญหาและการอนุรักษ์**
พื้นที่บริเวณโดยรอบของเกาะหนึ่ง สอง และสาม หรือ เกาะหูยง เกาะปายัง และเกาะปาหยันได้ถูกสงวนให้เป็นพื้นที่วางไข่ของเต่าทะเล และห้ามไม่ให้นักท่องเที่ยวขึ้นเกาะโดยเด็ดขาด นอกจากนี้แล้วในปี พ.ศ. 2543 ทางกรมป่าไม้ในขณะนั้นได้สั่งปิดกองหินแฟนตาซ ซึ่งเป็นกองหินที่เคยสวยงามติดอันดับหนึ่งในสิบของโลกลง เนื่องจากสภาพของกองหินที่ทรุดโทรมลงอย่างมาก จากปัญหาจำนวนนักท่องเที่ยวที่มากเกินไป
นอกจากนี้ปัญหาที่สำคัญของหมู่เกาะสิมิลันอีกประการหนึ่ง คือ ปัญหาการลักลอบจับปลาอย่างผิดกฎหมายจากจากชาวประมงในพื้นที่ โดยเฉพาะบริเวณเกาะบอน และเกาะตาชัยที่พบปัญหาการระเบิดปลาอยู่อย่างต่อเนื่อง โดยสาเหตุหลักของปัญหานี้ คือ ความห่างไกลของเกาะทั้งสองทำให้การดูแลไม่ทั่วถึง
ในปี พ.ศ. 2550 ทางกรมอุทยานแห่งชาติ สัตว์ป่า และพันธุ์พืช ได้ประกาศจำกัดจำนวนนักท่องเที่ยวที่จะมาท่องเที่ยวในอุทยานแห่งชาติหลายแห่งรวมทั้งหมู่เกาะสิมิลัน

**อ้างอิง**
  ประกาศจำกัดจำนวนนักท่องเที่ยว กรมอุทยานแห่งชาติ สัตว์ป่า และพันธุ์พืช date=2009-02-05 -  อุทยานแห่งชาติหมู่เกาะสิมิลัน กรมอุทยานแห่งชาติ สัตว์ป่า และพันธุ์พืช date=2008-03-16 

**รูปภาพ**
หมู่เกาะสิมิลัน
หมู่
หมวดหมู่:ทะเลอันดามัน
หมวดหมู่:อุทยานแห่งชาติทางทะเลในประเทศไทย
หมวดหมู่:อำเภอคุระบุรี
หมู่เกาะสิมิลัน
ซีลีคอกซิบ

ซีลีคอกซิบ (Celecoxib) เป็นยาประเภท เอ็นเซด (NSAID) ใช้ในการรักษา โรคข้อเสื่อม โรคข้ออักเสบรูมาตอยด์ อาการปวด เฉียบพลัน  อาการปวดประจำเดือน อาการผิดปกติในระบบประจำเดือน และลดการเติบโตของเนื้องอกในลำไส้ใหญ่และไส้ตรงในคนไข้ โรคของลำไส้บางชนิด เช่น ติ่งเนื้อในลำไส้  ยานี้ถูกทำตลาดโดย ไฟเซอร์ ซึ่งมี ชื่อทางการค้าว่า Celebrex.

**อ้างอิง**
 Malhotra S, Shafiq N, Pandhi P (2004). COX-2 inhibitors: a CLASS act or Just VIGORously promoted. MedGenMed 6 (1), 6. PMID 15208519- Silverstein FE, Faich G, Goldstein JL, Simon LS, Pincus T, Whelton A, et al (2000). Gastrointestinal toxicity with celecoxib vs nonsteroidal anti-inflammatory drugs for osteoarthritis and rheumatoid arthritis. The CLASS study: a randomized controlled trial. JAMA 284 (10), 1247-55. PMID 10979111- Solomon SD, McMurray JJ, Pfeffer MA, Wittes J, Fowler R, Finn P, et al (2005). Cardiovascular risk associated with celecoxib in a clinical trial for colorectal adenoma prevention. N Engl J Med 352 (11), 1071-80. PMID 15713944

**แหล่งข้อมูลอื่น**
  Celebrex website run by Pfizer-  FDA Alert for Practitioners on Celebrex (celecoxib) date=2004-12-23 , published 17 December 2004
หมวดหมู่:ยา
หมวดหมู่:เอ็นเซด
หมวดหมู่:ยาบรรเทาปวด
กรัม

กรัม (gram หรือ gramme) เป็นหน่วยพื้นฐานของมวลในระบบเมตริก (metric system) ซึ่งมีจุดกำเนิดจากประเทศฝรั่งเศส และต่อมาคือ ระบบหน่วยเซนติเมตร-กรัมที่สอง (centimetre-gram-second หรือ CGS)
สัญลักษณ์คือ ก เป็นหน่วยของมวลมีค่าเท่ากับหนึ่งในพันกิโลกรัม ( 1×10−3 กก) คำนี้มีรากจากภาษากรีก/ลาติน grámma

**การแปลงหน่วย**
 1 เกรน = 0.06479891 กรัม- 1 ออนซ์ (avoirdupois) = 28.349523125 กรัม- 1 ออนซ์ (troy) = 31.1034768 กรัม
หมวดหมู่:หน่วยมวล
หมวดหมู่:หน่วยซีจีเอส
หมวดหมู่:หน่วยอนุพัทธ์เอสไอ
จาวา

จาวา (Java) อาจหมายถึง- ภาษาจาวา (Java programming language) ภาษาโปรแกรมภาษาหนึ่งพัฒนาโดยบริษัทซันไมโครซิสเต็มส์- แพลตฟอร์มจาวา (Java Platform) ชุดของโปรแกรมที่เกี่ยวข้องสำหรับใช้งานโปรแกรมที่เขียนด้วยภาษาจาวา- ภาษาจาวาสคริปต์ ภาษาสคริปต์ที่พัฒนาสำหรับใช้บนเว็บเบราว์เซอร์- เฟิร์นจาวา พืชชนิดหนึ่งชื่อวิทยาศาสตร์ว่า Microsorum pteropus- เผ่าพันธุ์จาวาในเรื่องแต่งชุดสตาร์ วอร์ส
หรืออาจหมายถึง คำว่า "ชวา" (Java) ที่สะกดคำภาษาอังกฤษเหมือนกัน
ไดโคลฟีแนค

ไดโคลฟีแนค (Diclofenac) เป็นยาประเภท เอ็นเซด (NSAID) มีฤทธิ์ลด การอักเสบ ในโรค ข้ออักเสบ (arthritis) หรือ การบาดเจ็บ ชนิดเฉียบพลัน และสามารถใช้ลดอาการปวด ประจำเดือน

**ชื่อทางการค้า**
ในท้องตลาดมีชื่อทางการค้าดังนี้- โวลทาเรน® (Voltaren)- โวลทารอล® (Voltarol)- คาทาแฟลม® (Cataflam)
โวลทาเรน (Voltaren) และ โวลทารอล (Voltarol) มีเกลือ โซเดียม ของไดโคลฟีแนค ในท้องตลาดของ ประเทศอังกฤษ โวทารอลจะมีทั้งในรูปของเกลือ โซเดียม และ โพแทสเซียม ขณะที่ คาทาแฟลมในประเทศอื่น ๆ จะมีแต่เฉพาะเกลือ โพแทสเซียม เท่านั้น ไดโคลฟีแนคจะเป็นสูตรตำรับยาดังนี้ยา- ชนิดป้องกันการถูกทำลายโดยกรดในกระเพาะ (25 and 50 มก),- สูตรกระจายตัวเร็ว (50 มก),- สูตรควบคุมการปล่อยตัวยาช้า ๆ (75, 100 or 150 มก),- ยาเหน็บ (50 and 100 มก),- ยาฉีด (50 and 75 มก)
ไดโคลฟีแนคมีจำหน่ายในรูป OTC ในบางประเทศได้แก่:- โวลทาเรน® โดโล (Voltaren® dolo 12.5 mg) ซึ่งไดโคลฟีแนคจะอยู่ในรูปของเกลือโซเดียม ประเทศสวิตเซอร์แลนด์ และ เยอรมนี- ตำรับที่เป็น OTC ซึ่งมีไดโคลฟีแนค 25 mg ประเทศนิวซีแลนด์

**อ้างอิง**
 1 Oaks JL, Gilbert M, Virani MZ, Watson RT, Meteyer CU, Rideout BA, Shivaprasad HL, Ahmed S, Chaudhry MJ, Arshad M, Mahmood S, Ali A, Khan AA. Diclofenac residues as the cause of vulture population decline in Pakistan. Nature 2004;427:630-3. PMID 14745453.
หมวดหมู่:ยา
หมวดหมู่:เอ็นเซด
หมวดหมู่:ยาบรรเทาปวด
วิกิพีเดีย:วันนี้ในอดีต/19 มกราคม

19 มกราคม:- พ.ศ. 2289 (ค.ศ. 1746) – ระหว่างการก่อการกำเริบจาโคไบท์ครั้งที่สอง บอนนี พรินซ์ ชาร์ลี ยึดเมืองสเตอร์ลิง ประเทศสกอตแลนด์ แต่ไม่สามารถยึดปราสาทได้- พ.ศ. 2381 (ค.ศ. 1839) – นาวิกโยธินอังกฤษขึ้นฝั่งที่เอเดนเพื่อยึดดินแดนและหยุดการโจมตีของโจรสลัดต่อการเดินเรือของบริษัทอินเดียตะวันออกไปอินเดีย นครแห่งนี้ปัจจุบันตั้งอยู่ในประเทศเยเมน และอยู่ในการควบคุมของบริเตนจนปี 2503- พ.ศ. 2396 (ค.ศ. 1853) – อุปรากรอิล โตรวาโตเร ของจูเซปเป แวร์ดี แสดงรอบปฐมทัศน์ในกรุงโรม- พ.ศ. 2477 (ค.ศ. 1935) – บริษัทคูเปอร์ส ในสหรัฐอเมริกา จำหน่ายกางเกงในชายรูปตัววายเป็นครั้งแรก ซึ่งเป็นชุดชั้นในแบบใหม่ ต่างจากกางเกงบ็อกเซอร์- พ.ศ. 2545 (ค.ศ. 2002) – พระบาทสมเด็จพระปรมินทรมหาภูมิพลอดุลยเดชทรงประกอบพิธีวางศิลาฤกษ์อาคารผู้โดยสารท่าอากาศยานสุวรรณภูมิ (ภายในภาพ) อำเภอบางพลี จังหวัดสมุทรปราการ
ดูเพิ่ม: 18 มกราคม – 19 มกราคม – 20 มกราคม
จดหมายเหตุ – รายชื่อบทความวันนี้ในอดีต
ยาจำหน่ายหน้าเคาน์เตอร์

ยาจำหน่ายหน้าเคาน์เตอร์ (over-the-counter drug: OTC) หมายถึงยาที่สามารถขายให้ผู้บริโภคได้โดยตรงโดยไม่จำเป็นต้องมีใบสั่งยาจากการวินิจฉัยของแพทย์ ตรงข้ามกับ ยาจำหน่ายตามใบสั่งยา (prescription drug) ซึ่งหมายถึงยาที่สามารถขายให้ผู้บริโภคได้ก็ต่อเมื่อมีใบสั่งยาเท่านั้น
ใน ประเทศอังกฤษ จะจำกัดว่าการขายยาประเภท OTC จะต้องดำเนินการภายใต้การดูแลโดยเภสัชกร และใน ร้านขายยา เท่านั้น  ซึ่งเรียกว่า ยา —(P)  หรือขายในร้านขายปลีกทั่วไปโดยไม่ต้องมีการควบคุม ซึ่งเรียกว่า GSL (General Sales List items)
หมวดหมู่:ยา
หมวดหมู่:เภสัชภัณฑ์
มีลอกซิแคม

2 มีลอกซิแคม
มีลอกซิแคม (Meloxicam) เป็นยาประเภท เอ็นเซด ใช้รักษาอาการของโรค  ข้ออักเสบ  อาการปวดระดูขั้นเริ่มแรก ไข้ (อาการตัวร้อน) และเป็น ยาบรรเทาปวด โดยเฉพาะอย่างยิ่ง  อาการอักเสบ  มีคุณสมบัติทั่วไปใกล้เคียงกับ ไพรอกซิแคม (piroxicam)  ในยุโรปวางตลาดในชื่อการค้าว่า Mobic, Movalis, Melox, และ Recoxa

**กลไกการออกฤทธิ์**
มีลอกซิแคมเป็นยาจำพวก เอ็นเซด และมีฤทธิ์เป็นตัวยับยั้งเอนไซม์ ไซโคลออกซิเจเนส (cyclooxygenase-COX)  มันถูกวางตลาดทั่วไปในชื่อการค้าว่า โมบิก (Mobic)  มีฤทธิ์ที่ปริมาณการใช้ต่ำและเป็นแบบเลือกการยับยั้ง COX-2 มากกว่ายับยั้ง  COX-1
หมวดหมู่:ยา
หมวดหมู่:เอ็นเซด
หมวดหมู่:ยาบรรเทาปวด
แบล็กเมจิก

แบล็กเมจิก (Black Magic) เป็นเกมสังสรรค์ที่เล่นกันเป็นกลุ่มอย่างน้อย 3 คนขึ้นไป โดยผู้เล่นหนึ่งคนจะออกจากห้องตอนเริ่มเล่นเกม ขณะที่คนที่เหลือในห้องร่วมตกลงกันเลือกวัตถุขึ้นมาชิ้นหนึ่ง เพื่อให้คนที่ออกจากห้องเป็นคนทาย เมื่อผู้เล่นที่ออกจากห้องกลับเข้ามา คนที่อยู่ในห้องจะตั้งคำถามว่าสิ่งของชิ้นไหนที่เลือก โดยใช้คำถามในลักษณะ "ใช่หรือไม่" คำถามจะถูกถามไปเรื่อย ๆ โดยสุดท้ายคนที่ออกจากห้องจะทายถูกเสมอ
หมวดหมู่:การละเล่นพื้นเมือง
หมวดหมู่:เกม
นาพรอกเซน

นาพรอกเซน (Naproxen มีชื่อทางการค้าดังนี้: Aleve, Anaprox, Naprosyn, Naprelan) เป็นยาแก้อักเสบชนิดไม่ใช่สเตอรอยด์ (NSAID) ที่ใช้ลดอาการปวดระดับเล็กน้อยถึงปานกลาง ลดไข้ การอักเสบ อาการตัวแข็งอันเนื่องจากข้อต่ออักเสบ ข้ออักเสบรูมาตอยด์ โรคข้ออักเสบสะเก็ดเงิน โรคเกาต์ โรคข้อสันหลังอักเสบเรื้อรัง ตะคริวระดู เอ็นกล้ามเนื้ออักเสบ ถุงน้ำเลี้ยงภายในข้อต่ออักเสบ และใช้รักษาอาการปวดระดู  ให้ทางปากโดยการกิน ซึ่งมีในรูปแบบยาปลดปล่อยทันทีและรูปแบบยาปลดปล่อยแบบชะลอ ออกฤทธิ์ภายในหนึ่งชั่วโมงและช่วงเวลาออกฤทธิ์นานถึงสิบสองชั่วโมง
ผลข้างเคียงที่พบบ่อย ได้แก่ อาการวิงเวียนศีรษะ ปวดศีรษะ ฟกช้ำ อาการแพ้ แสบร้อนกลางอก และปวดท้อง ผลข้างเคียงที่รุนแรง ได้แก่ ความเสี่ยงที่เพิ่มขึ้นของโรคหัวใจ โรคหลอดเลือดสมอง เลือดออกในทางเดินอาหาร และแผลในกระเพาะอาหาร ความเสี่ยงของโรคหัวใจอาจต่ำกว่ายากลุ่มเอ็นเสดอื่น ๆ ไม่แนะนำในผู้ที่มีปัญหาเกี่ยวกับไต และไม่แนะนำให้ใช้ในระยะตอนปลายของการตั้งครรภ์
นาพรอกเซนเป็นสารยับยั้งการทำงานของเอนไซม์ไซโคลออกซิจีเนส (COX) อย่างไม่จำเพาะ นาพรอกเซนเป็นยากลุ่มเอ็นเสดที่จะออกฤทธิ์ต้านการอักเสบโดยลดการผลิตพรอสตาแกลนดินซึ่งเป็นสารสื่อกลางการอักเสบ ยาถูกเปลี่ยนแปลงที่ตับไปเป็นสารมัธยันตร์ที่ไม่ออกฤทธิ์
นาพรอกเซนได้รับการจดสิทธิบัตรในปี พ.ศ. 2510 และได้รับการอนุมัติให้ใช้ทางการแพทย์ในสหรัฐอเมริกาในปี พ.ศ. 2519 ในสหรัฐมีจำหน่ายโดยตรงโดยไม่จำเป็นต้องมีใบสั่งยา (OTC) และเป็นยาสามัญ เป็นยาที่สั่งจ่ายมากที่สุดลำดับที่ 91 ในสหรัฐในปี พ.ศ. 2563 โดยมีใบสั่งยามากกว่า 8 ล้านรายการ

**อ้างอิง**

**แหล่งข้อมูลอื่น**
  Naproxen sodium, Drug Information Portal, U.S. National Library of Medicine -  Naproxen, MedlinePlus-  FDA Statement on Naproxen, U.S. Food and Drug Administration, 20 ธันวาคม 2004-  Alzheimer's Disease Anti-Inflammatory Prevention Trial, ClinicalTrials.gov
หมวดหมู่:ยา
หมวดหมู่:เอ็นเซด
หมวดหมู่:ยาบรรเทาปวด
หมวดหมู่:ยาลดไข้
หมวดหมู่:ยารักษาม้า
หมวดหมู่:ตราสินค้าไบเออร์
หมวดหมู่:แนฟทอลอีเทอร์
หมวดหมู่:กรดโพรพิโอนิก
ไพรอกซิแคม

ไพรอกซิแคม (Piroxicam ในสหรัฐมีชื่อทางการว่า Feldene) เป็นยาประเภท เอ็นเซด (nonsteroidal anti-inflammatory drug-NSAID) ใช้บรรเทาอาการ ข้ออักเสบ อาการปวดระดู  ตัวร้อน และเป็น ยาบรรเทาปวด โดยเฉพาะอย่างยิ่งในกรณีที่มีการ อักเสบ   มันถูกใช้เป็น ยาสัตว์ รักษา เนื้องอก เช่นเนื้องอกที่ กระเพาะปัสสาวะ ลำไส้ใหญ่ และ มะเร็ง ต่อมลูกหมาก มีชื่อทางการค้าคือ เฟลดีน (Feldene)

**กลไกการออกฤทธิ์**
ไพรอกซิแคม เป็นยาในกลุ่ม เอ็นเซด และเป็นตัวยับยั้งเอนไซม์ ไซโคลออกซิเจเนส (cyclooxygenase-COX) แบบไม่เลือก
หมวดหมู่:เอ็นเซด
หมวดหมู่:ยาบรรเทาปวด
ตู้ ปณ.

ตู้ ปณ. อาจหมายถึง- ตู้ไปรษณีย์เช่า (P.O. box) ตู้ที่อยู่ในที่ทำการไปรษณีย์สำหรับรับจดหมายปริมาณมาก- ตู้ไปรษณีย์ (post box หรือ mailbox) ตู้สำหรับหย่อนจดหมายตามข้างถนน
โรฟีคอกซิบ

โรฟีคอกซิบ  (Rofecoxib) เป็นยาในกลุ่ม เอ็นเซด (NSAID)  ใช้ในการรักษา โรคข้อต่ออักเสบอาการปวด รุนแรง  และ อาการปวดระดู   นำออกวางตลาดโดย Merck & Co. ในชื่อการค้า Vioxx, Ceoxx และ Ceeoxx   และบริษัท สมัครใจที่เอาออกจากตลาดเองใน ค.ศ. 2004  เพราะว่ามันมีความเสี่ยงที่จะเกิด กล้ามเนื้อหัวใจขาดเลือด (Myocardial infarction)

**อ้างอิง**
 Bombardier C, Laine L, Reicin A, Shapiro D, Burgos-Vargas R, Davis B, et al. (2000). Comparison of upper gastrointestinal toxicity of rofecoxib and naproxen in patients with rheumatoid arthritis. N Engl J Med 343 (21), 1520-8. PMID 11087881- Bresalier RS, Sandler RS, Quan H, Bolognese JA, Oxenius B, Horgan K, et al. (2005). Cardiovascular events associated with rofecoxib in a colorectal adenoma chemoprevention trial. N Engl J Med 352 (11), 1092-102. PMID 15713943- Grassley CE (15 Oct 2004).  Grassley questions Merck about communication with the FDA on Vioxx. date=2004-10-29  Press Release.- Jüni P, Nartey L, Reichenbach S, Sterchi R, Dieppe PA, Egger M (2004).  Risk of cardiovascular events and rofecoxib: cumulative meta-analysis. The Lancet (published online)- Merck & Co., (5 Nov 2004).  Response to Article by Juni et al. Published in The Lancet on Nov. 5. date=2004-12-21  Press Release.- Nussmeier NA, Whelton AA, Brown MT, Langford RM, Hoeft A, Parlow JL, et al. (2005). Complications of the COX-2 inhibitors parecoxib and valdecoxib after cardiac surgery. N Engl J Med 352 (11), 1081-91. PMID 15713945- Reddy, L.R.; Corey, E.J. "Facile air oxidation of the conjugate base of rofecoxib (Vioxx™), a possible contributor to chronic human toxicity" Tet. Let., 2005, 46, 927. - Rouhi, A.M. "Investigating Vioxx Toxicity: Air oxidation of arthritis drug's anion forms a potentially toxic product" CN&E News, 2005, 83, 15. - Solomon SD, McMurray JJ, Pfeffer MA, Wittes J, Fowler R, Finn P, et al. (2005). Cardiovascular risk associated with celecoxib in a clinical trial for colorectal adenoma prevention. N Engl J Med 352 (11), 1071-80. PMID 15713944- Swan L, Merck Sharp & Dohme (Australia) Pty Ltd. (1 October 2004). Urgent Medicine Recall VIOXX® (rofecoxib) -  Merck Announces Voluntary Worldwide Withdrawal of VIOXX.

**แหล่งข้อมูลอื่น**
  Merck's press release announcing the withdrawal - September 30, 2004-  FDA Public Health Advisory on Vioxx date=2009-05-21 - David Michaels.  Doubt is Their Product Scientific American, June 2004, p.96-101-  Vioxx Toxicity - January 17, 2005
หมวดหมู่:ยา
หมวดหมู่:เอ็นเซด
หมวดหมู่:ยาบรรเทาปวด
หมวดหมู่:ยาที่เลิกใช้
หนามแดง (พืช)

หนามแดง (Maytenus marcanii) เป็นไม้พุ่มในวงศ์ Celastraceae สูงประมาณสามถึงสี่เมตร ลำต้นตรง มีหนามตามกิ่ง ลักษณะใบเป็นใบเดียว กว้างราวสองถึงสี่เซนติเมตร และยาวสี่ถึงเก้าเซนติเมตร ดอกสีขาวนวล ออกตามปลายกิ่งและซอกใบ ผลเมื่อแก่มีสีแดงเข้มถึงสีม่วง เมื่อบีบแตกจะมีสีแดงเข้มติดมือแต่สามารถล้างออกได้ ต้นหนามแดงนั้นจัดเป็นพืชสมุนไพร รากหนามแดงมีสรรพคุณเป็นยาแก้ไข้ ส่วนแก่นสามารถใช้เป็นยาบำรุงร่างกาย

**อ้างอิง**
  องค์การเภสัชกรรม date=2006-02-18  ยาแก้อ่อนเพลีย บำรุงหัวใจ
หมวดหมู่:ไม้พุ่ม
หมวดหมู่:สมุนไพร
หมวดหมู่:วงศ์กระทงลาย
ทรงคล้ายทรงกลม

ทรงคล้ายทรงกลม หรือ สเฟียรอยด์ (spheroid) ในทางคณิตศาสตร์ หมายถึง ผิวกำลังสอง ใน 3 มิติ ที่ได้จากการหมุนวงรีรอบแกนมุขสำคัญ 
หากรูปวงรีนั้นหมุนรอบแกนเอก ผิวที่ได้เรียกว่า ทรงคล้ายทรงกลมแบนข้าง (prolate spheroid) ซึ่งมีรูปคล้ายลูกรักบี้ หรือ เมล็ดข้าว
หากรูปวงรีนั้นหมุนรอบแกนโท ผิวที่ได้เรียกว่า ทรงคล้ายทรงกลมแบนขั้ว (oblate spheroid) ซึ่งมีรูปเหมือนลูกโลก
ทรงคล้ายทรงกลม คือ ทรงรีที่มีแกน (ในภาษาอังกฤษเรียก semi-axis เพื่อแสดงความแตกต่างจาก axis ซึ่งหมายถึงแกน) ของรูปสองแกนยาวเท่ากัน ดังแสดงในสมการ

ทรงคล้ายทรงกลมแบนข้าง มี แกนโทสองแกน สั้นกว่า แกนเอกหนึ่งแกน (b = a  c)
ทรงกลม เป็นชนิดพิเศษของ ทรงคล้ายทรงกลม โดยวงรีที่ใช้กำเนิดทรงรีนั้นเป็นวงกลม

**ปริมาตร**
ทรงคล้ายทรงกลมแบนข้าง:- มีปริมาตร 
ทรงคล้ายทรงกลมแบนขั้ว:- มีปริมาตร 
โดยที่- a คือ ความยาวแกนเอก- b คือ ความยาวของแกนโท 

**พื้นที่ผิว**
ทรงคล้ายทรงกลมแบนขั้ว มีพื้นที่ผิว 

ทรงคล้ายทรงกลมแบนข้าง มีพื้นที่ผิว

โดย e คือ ค่าความเบี้ยว (eccentricity) ของวงรี และมีค่า

หมวดหมู่:พื้นผิว
ทรงรี

ไฟล์:Gnuplot ellipsoid.svg|thumb|ทรงรี วาดในซอฟต์แวร์นิวพลอต
ทรงรี คือผิวกำลังสองชนิดหนึ่ง ในสามมิติ เทียบได้กับวงรีในสองมิติ รูปสมการมาตรฐานของทรงรี บนแกน x-y-z ในระบบพิกัดคาร์ทีเซียน คือ

โดย a, b และ c เป็นค่าคงที่ จำนวนจริงบวก เป็นค่าที่กำหนดรูปร่างของทรงรี ในกรณีที่ค่าคงที่ 2 ตัวมีค่าเท่ากัน จะได้กรณีพิเศษคือ ทรงคล้ายทรงกลม กรณีที่ค่าทั้ง 3 ค่ามีค่เท่ากันจะได้เป็น ทรงกลม
ถ้าสมมุติให้ a ≥ b ≥ c แล้ว- a ≠ b ≠ c จะได้เป็น ทรงรีแกนไม่เท่า (scalene ellipsoid)- c = 0 ได้เป็น วงรี- c > a = b ได้รูป ทรงคล้ายทรงกลมแบนข้าง (prolate spheroid) รูปคล้ายลูกรักบี้- c < a = b ได้รูป ทรงคล้ายทรงกลมแบนขั้ว (oblate spheroid)- b = a = c ได้ ทรงกลม

**ปริมาตร**
หีบปริมาตรของทรงรี มีค่าเท่ากับ 

**พื้นที่ผิว**
พื้นที่ผิวของทรงรี มีค่าเท่ากับ

โดยที่ 

และ  และ  คือ ปริพันธ์เชิงวงรี ไม่สมบูรณ์ชนิดที่หนึ่ง และ ชนิดที่สอง
สูตรหาพื้นที่:- กรณีรูปแบน: - กรณีรูปแบนข้าง: - กรณีรูปแบนขั้ว: 
สูตรหาพื้นที่โดยประมาณ:- กรณีแกนไม่เท่า: 
โดยที่ p ≈ 1.6075 ให้ค่าความผิดพลาดสัมพัทธ์ ไม่เกิน 1.061% (สูตรของ นุด ทอมเซน) ; ค่า 
p = 8/5 = 1.6 เป็นค่าที่ดีที่สุดสำหรับทรงรี ที่คล้ายทรงกลม โดยมีค่าความผิดพลาดสัมพัทธ์ไม่เกิน 1.178% (สูตรของ เดวิด แคนเทรล)
หมวดหมู่:พื้นผิว
จีออยด์

EGM96และรูปวงรีอ้างอิงWGS84)
จีออยด์ (geoid) (d oyd) คือ ผิวสมศักย์ ซึ่งโดยประมาณแล้วเป็นผิวที่ทับกันสนิทกับผิวเฉลี่ยของมหาสมุทร และมักจะใช้ในการแทนสัณฐานของโลก  เกาส์ ได้กล่าวว่า จีออยด์นี้คือ "รูปทรงทางคณิตศาสตร์ของโลก" ซึ่งจริงๆ แล้วก็คือรูปทรงของสนามแรงดึงดูดของโลกนั่นเอง ผิวสมศักย์นี้ โดยเฉลี่ยแล้วจะทับกันสนิทได้กับระดับน้ำทะเลปานกลาง
ผิวจีออยด์ โดยปกติแล้วจะมีรูปร่างที่ ไม่สม่ำเสมอเท่ากับ รูปทรงรีโดยทั่วไปที่ใช้ประมาณรูปทรงของโลก แต่จะมีความสม่ำเสมอมากกว่าผิวจริงๆของโลก ในขณะที่ผิวจริงๆ ของโลกนั้นมีความเบี่ยงเบนอยู่ระหว่าง +8,000 เมตร (ยอดเขาเอเวอเรสต์) และ −11,000 เมตร (ท้องใต้ทะเลมารีอานา)  ผิวจีออยด์จะเบี่ยงเบนจากผิวทรงรีอ้างอิงเพียง  ±100 เมตร
เนื่องจากแนวแรงโน้มถ่วงของโลก ตั้งฉากกับผิวจีออยด์ (ซึ่งเป็นผิวสมศักย์) ทุกๆ ที่ ดังนั้นผิวน้ำทะเลตามธรรมชาติจะมีผิวหน้าเป็นไปตามจีออยด์ หากไม่ถูกปิดกั้น หรือล้อมด้วยพื้นดิน ซึ่งเป็นไปไม่ได้ในความเป็นจริง อย่างไรก็ตามนักวิชาการทางสัณฐานของโลก ได้ใช้เทคนิคในปรับระดับผิวหน้าให้ตรง สร้างผิวในจินตนาการเพื่อใช้ในการหาระดับความสูงของพื้นผิวทวีป
ในการเดินทางทางทะเล เราจะไม่สังเกตเห็นถึงความเปลี่ยนแปลงระดับของจีออยด์ ซึ่งในบริเวณเฉพาะที่นั้นจะขนานกับแนวขอบฟ้า และ ตั้งฉากกับแนวดิ่งเสมอ แต่ระดับความสูงที่แสดงในตัวรับ GPS จะแสดงให้เห็นถึงการเปลี่ยนแปลงความสูง โดยเทียบกับทรงรีอ้างอิง ที่มีจุดศูนย์กลางวงโคจรของดาวเทียม GPS เป็นจุดศูนย์กลาง ซึ่งก็คือจุดเดียวกับจุดศูนย์กลางมวลของโลก

**แบบจำลองฮาร์มอนิกเชิงทรงกลม**
รูปทรงของจีออยด์ใช้ระดับศักย์ของแรงดึงดูดของโลก
แบบจำลองคณิตศาสตร์ฮาร์มอนิกเชิงทรงกลม นั้นนิยมใช้ในการประมาณรูปทรงของจีออยด์ สัมประสิทธิ์ในการประมาณที่ดีที่สุดในปัจจุบันคือ EGM96 (Earth Gravity Model 1996) กำหนดขึ้นโดยโครงการความร่วมมือนานาชาติ ริเริ่มโดย NIMA ประกอบด้วยชุดสัมประสิทธิ์ของแต่ละองศาของมุม 360 องศา  ซึ่งใช้ระบุรูปร่างของจีออยด์ในรายละเอียดระดับ 55 กิโลเมตร
และมีรายละเอียดของแบบจำลองทางคณิตศาสตร์ ในรูปของอนุกรมลาปลัส ดังต่อไปนี้

โดย - และ  คือ จุดศูนย์กลางของโลก (geocentric) ตามแนวเส้นรุ้ง (ละติจูด) และ เส้นแวง (ลองจิจู) ตามลำดับ - คือ ฟังก์ชันเลอช็องดร์ ดีกรี  และ อันดับ  ในรูปบรรทัดฐาน- และ   คือ ค่าสัมประสิทธิ์ของแบบจำลอง ซึ่งมีทั้งหมดโดยประมาณ   65,000 ค่า
สูตรด้านบนเป็นสูตรคำนวณหาค่า ระดับศักย์ของแรงดึงดูดของโลก  ที่ตำแหน่งพิกัด โดยที่  คือ รัศมีจากจุดศูนย์กลางของโลก (geocentric radius)

**อ้างอิง**
หมวดหมู่:ภูมิมาตรศาสตร์
เมอร์ค

เมอร์ค (Merck & Co., Inc.; MRK) หรือ เมอร์คชาร์ปแอนด์โดม (เป็นที่รู้จักกันในสหรัฐอเมริกาและแคนาดา) เป็นบริษัทยาของสหรัฐอเมริกา มีแหล่งกำเนิดจากประเทศเยอรมนี คือ Merck KGaA โดยเป็นทรัพย์สินของเยอรมนีในสหรัฐฯ บริษัทถูกยึดในปี ค.ศ. 1917 ในช่วงสงครามโลกครั้งที่หนึ่ง และจัดตั้งเป็นบริษัทอิสระ ในปี ค.ศ. 2019 เมอร์คเป็นบริษัทยาที่ใหญ่เป็นอันดับ 5 ของโลก (รองจากบริษัทไฟเซอร์, โนวาร์ติส, ฮอฟฟ์แมน-ลา โรช และซาโนฟี)

**ผลิตภัณฑ์**
 ไวโทริน (Vytorin-ezetimibe;simvastatin) เป็นยาลดคอเลสเตอรอลตัวแรก- ซิมวาสแตติน (Zocor-simvastatin)  เป็นยาลดคอเลสเตอรอลประเภทสแตติน เช่นเดียวกับไวโทริน- ฟินาสเตอไรด์ (Propecia-finasteride) ยารักษาผมร่วง- อะพรีปิแตนต์ (Emend-aprepitant) ยารักษาอาการคลื่นไส้อาเจียน- อะเลนโดรเนต (Fosamax-alendronate) ยารักษาภาวะกระดูกพรุน- มอนเทลูกาสต์ (Singulair-montelukast) สำหรับการรักษาโรคหืด- อินดาวิเนียร์ (Crixivan-indavinir) ยารักษาเชื้อ HIV- ไรซาทริปแทน (Maxalt-rizatriptan) รักษาไมเกรน- อีซีติมิบี (Zetia-ezetimibe) ส่วนผสมของไวโทริน
เมอร์คเป็นเจ้าของสิทธิบัตรยารักษาโรคเอดส์ชนิดดื้อยา "เอฟฟาไวเรนซ์" (Efavirenz) ซึ่งถูกทางการไทยประกาศมาตรการบังคับใช้สิทธิ เมื่อเดือนมกราคม พ.ศ. 2550 และทางการบราซิลประกาศบังคับใช้สิทธิ์เมื่อเดือนพฤษภาคม พ.ศ. 2550

**อ้างอิง**

**แหล่งข้อมูลอื่น**
 เมอร์ค
หมวดหมู่:บริษัทยา
หมวดหมู่:บริษัทอเมริกันที่ก่อตั้งในปี พ.ศ. 2434
หมวดหมู่:บริษัทของสหรัฐ
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
H

H (ออกเสียงว่า เอช tʃ หรือเฮช) เป็นอักษรละติน ลำดับที่ 8 ในการออกเสียงตามสัทอักษรสากลแสดงด้วยเสียง 2 เสียง คือ IPA|h แสดงเสียงในลักษณะเสียงเสียดแทรก เส้นเสียง ไม่ก้อง และ IPA|ʜ แสดงเสียงในลักษณะเสียงเสียดแทรก ลิ้นปิดกล่องเสียง ไม่ก้อง

**ชื่อเรียก**
 ในภาษาอังกฤษ เรียกว่า "เอช" (/eɪtʃ/)- ในภาษาเยอรมัน เรียกว่า "ฮา"- ในภาษาฝรั่งเศส เรียกว่า "อาช"- ในภาษาสเปน เรียกว่า "อาเช"- ในภาษาอิตาลี เรียกว่า "อักกะ"- ในภาษาเวียดนาม เรียกว่า "ฮัต" (Hắt)
นอกจากนี้ ยังมีการอ่านตัวอักษร H ว่า เฮช สำหรับภาษาอังกฤษ ในประเทศออสเตรเลีย และ ไอร์แลนด์ (Hiberno-English) และ ภาษาอิตาลีเซ็นต์ลีโอนาร์ด (Saint-Léonard Italians)
H มาจาก House และ Home

**ความหมาย**
 วงดนตรีไทย ชื่อ เอช- ในแวดวงการ์ตูนญี่ปุ่น อักษร H อาจหมายถึง เฮ็นไต (การ์ตูนโป๊ของญี่ปุ่น)- H เป็นสัญลักษณ์ของธาตุไฮโดรเจน- ในหน่วยเอสไอ h ใช้แทน เฮกโต- สัญลักษณ์ของอนุภาคฮิกส์ H0- ค่าคงตัวของพลังค์ แทนด้วย h- ดัชนี h ใช้วัดผลิตผลและผลตอบรับจากผลงานของนักวิทยาศาสตร์

**รหัส**
H ฮัลโหล(Hello)- ในวิทยุสมัครเล่นตัว H ใช้คำว่า โฮเทล (Hotel)

**อ้างอิง**

**ดูเพิ่ม**
หมวดหมู่:อักษรละติน
ทรูไทป์

ทรูไทป์ (TrueType) เป็นมาตรฐานของฟอนต์แบบเอาท์ไลน์ที่พัฒนาโดยแอปเปิล คอมพิวเตอร์ ในช่วงยุค 1980 เพื่อเป็นคู่แข่งกับมาตรฐานไทป์วัน (Type 1) ของบริษัทอะโดบีที่ใช้ในโพสต์สคริปต์ (PostScript)
ในภายหลังไมโครซอฟท์ได้ซื้อสิทธิ์ในการใช้งานทรูไทป์ และทำให้ทรูไทป์กลายเป็นรูปแบบฟอนต์ที่ใช้กันอย่างแพร่หลายที่สุดบนระบบปฏิบัติการวินโดวส์ และแมคอินทอช
เนื่องจากเทคโนโลยีบางส่วนของทรูไทป์ถูกจดสิทธิบัตรโดยแอปเปิล ทำให้การนำไปใช้บนลินุกซ์จำเป็นต้องใช้วิธีการอื่น และเป็นที่มาของโครงการฟรีไทป์ (FreeType)
หมวดหมู่:ไทป์เฟซ